9 лістапада ў Брэсцкай абласной бібліятэцы імя Максіма Горкага ладзілася ўрачыстасць, якая зноў нагадала пра вялікую дату, што святкуюць сёлета беларусы ўсяго свету. Роўна пяць соцень гадоў мінула з таго дня, калі з-пад варштата сына полацкай зямлі Францішка Скарыны выйшла першая кніга, надрукаваная на роднай мове. Сімвалічна, што гэтым выданнем стала Святое Пісанне.